शिक्षा अधिकारियों ने जानी बिल्डिंग की हालत, कल किया जाएगा स्कूल शिफ्ट
सिटी रिपोर्टर | रायपुररानी/बरवाला
पंचकूलाके जिला शिक्षा अधिकारी डॉ. एचएस सैनी ने शनिवार सुबह रायपुररानी के गवर्नमेंट प्राइमरी स्कूल का आैचक निरीक्षण किया। उन्होंने ने स्कूल की जर्जर बिल्डिंग का जायजा लिया। बता दें कि दैनिक भास्कर ने गत वीरवार को गवर्नमेंट प्राइमरी स्कूल रायपुररानी की जर्जर बिल्डिंग से संबंधित समाचार प्रमुखता से प्रकाशित किया था। समाचार प्रकाशित होने उपरांत जिला प्रशासन शिक्षा विभाग हरकत में गया और इसी को लेकर शनिवार सुबह प्राइमरी स्कूल की जर्जर बिल्डिंग का जायजा लिया गया। इस अवसर पर डीईओ के साथ बीईओ रेणू सांगवान, खंड मौलिक शिक्षा अधिकारी सतपाल सिंह, ग्राम पंचायत रायपुररानी के सरपंच मुकेश छाबड़ा, जिला परिषद चेयरपर्सन रितू सिंगला के पति अरुण सिंगला भी मौजूद थे। अधिकारियों ने देखा कि बिल्डिंग की हालत काफी खस्ता हो चुकी है। बिल्डिंग में कई जगह सीमेंट उखड़ा हुआ है। इस स्कूल में पहली से 5वीं कक्षा तक के करीब 230 स्टूडेंट्स शिक्षा ग्रहण करने आते हैं और स्कूल में 7 टीचर्स का स्टाफ भी है। यह बिल्डिंग करीब 50 वर्ष पुरानी है। बीईओ रेणू सांगवान ने बताया कि जिला शिक्षा अधिकारी के निर्देश पर सोमवार को इस स्कूल को यहां से शिफ्ट कर दिया जाएगा। शनिवार को स्कूल बंद होने के बाद ही बिल्डिंग पर ताला लगा दिया गया। गवर्नमेंट सीिनयर सेकेंडरी स्कूल रायपुररानी के नजदीक चल रहे आंगनवाड़ी भवन में स्कूल शिफ्ट किए जाने बारे सरपंच से कहा गया है। गवर्नमेंट गर्ल्स हाई स्कूल तथा गवर्नमंेट सीनियर सेकेंडरी स्कूल का भी औचक निरीक्षण किया।
जब जिला शिक्षा अधिकारी से यह पूछा गया कि गवर्नमेंट सीिनयर सेकेंडरी स्कूल में 12वीं कक्षा के लिए फिजिक्स विषय का कोई लैक्चरार नहीं है और कॉमर्स विषय के करीब 400 बच्चों को केवल एक ही लैक्चरार पढ़ा रहा है, स्कूल में फिजिक्स और कॉमर्स के और लैक्चरार की तैनाती नहीं की गई है तो इस पर वह कोई संतोषजनक जवाब नहीं दे पाए। गवर्नमेंट गर्ल्स हाई स्कूल रायपुररानी का दर्जा बढ़ाए जाने की इलाका वासियों की ओर से की जा रही मांग के बारे सवाल पूछने पर भी जिला शिक्षा अधिकारी चुप्पी साध गए।
hin_Deva mai_Deva hin_Deva hin_Deva